### **Проект**

### **Инструкция за изменение и допълнение на Инструкция № 4 от 16.07.2010 г.**

### **за противоградовата защита в Република България**

(обн., ДВ, бр. 57 от 2010 г., изм. и доп., бр. 38 от 2019 г. и бр. 17 от 2022 г.)

 **§ 1.** В чл. 4, ал. 7 думите „обслужваното въздушно пространство“ се заменят с „въздушното пространство на Република България“.

 **§ 2.** В чл. 5, ал. 5 думите „планирани и активирани ПБГ“ се заменят с „активирани опасни зони за противоградова защита“.

 **§ 3.** В чл. 6 след думите „опасни зони“ се добавя „за противоградова защита“.

 **§ 4.** В чл. 7, ал. 3 навсякъде в текста думите „даден ПБГ“ се заменят с „дадена опасна зона за противоградова защита“.

 **§ 5.** В чл. 8 думите „ПБГ да освободят района на въздействието“ се заменят с „опасна зона за противоградова защита да осигурят освобождаването на зоната“.

**§ 6.** Член 10 се изменя така:

 „Чл. 10. (1) При долитащи/отлитащи ВС, на които се предоставя обслужване на въздушното движение от гражданските органи за ОВД, до/от граждански летища за обществено ползване в Република България, при активирани опасни зони за противоградова защита се спазва следния ред:

1. не по-късно от 20 минути преди планираното навлизане на ВС в опасната зона за противоградова защита, съответният орган за ОВД изисква от ЦКИВП точното време, в което зоната ще бъде деактивирана;

2. дежурният служител от сектор гражданска координация (СГК) в ЦКИВП изисква от РПР за борба с градушките в ЦКИВП точното време за прекратяването на дейностите в съответните активирани ПБГ, който от своя страна изисква тази информация от КП на съответната РДБГ;

3. след получаване на информацията от КП на съответната РДБГ по т. 2, РПР за борба с градушките в ЦКИВП информира дежурните служители от СГК и сектор военна координация (СВК) в ЦКИВП за точното време за прекратяването на дейностите в съответните ПБГ;

4. след уведомяването по т. 1-3 дежурните служители от СГК и СВК в ЦКИВП уведомяват съответните органи за ОВД и военните контролни органи за точното време за деактивиране на опасната зона с цел информиране на ВС;

5. определеното време за деактивиране на зоната не може да бъде променяно;

6. при настъпване на точното време по т. 3 за прекратяване на дейностите в ПБГ, ЦКИВП деактивира съответните опасни зони за противоградова защита;

7. съответните органи за ОВД информират ЦКИВП, когато отпадне необходимостта от деактивиране на опасните зони, като за последващото предаване на информацията се спазва реда по т. 1-6;

(2) При полети в извънредно и аварийно състояние, медицински полети, полети за търсене и спасяване, полети за контрол на въздухоплаването при охрана на въздушното пространство и полети за пожарогасене през активирани опасни зони за противоградова защита се спазва следния ред:

 1. съответният орган за ОВД изисква от ЦКИВП деактивирането на съответния ПБГ, като предоставя разчетно време за навлизане на ВС в активирания ПБГ не по-късно от 20 минути преди началото на навлизането в тях или веднага щом е получил такава информация, когато времето е по-малко от 20 минути;

 2. дежурният служител в ЦКИВП разпорежда на РПР за борба с градушките в ЦКИВП деактивирането на съответните ПБГ веднага щом има информация, че ВС ще навлезе или навлиза в ПБГ;

 3. от КП на съответната РДБГ информират РПР за борба с градушките в ЦКИВП за прекратяване на стрелбите в съответните ПБГ;

 4. след получаване на информацията по т. 2 РПР за борба с градушките информира дежурните служители в ЦКИВП за прекратяване на дейностите в съответните ПБГ;

 5. след отпадане на необходимостта от ограничения за противоградовата дейност в съответните ПБГ, съответният орган за ОВД уведомява дежурният служител в ЦКИВП , който от своя страна информира РПР за борба с градушките в ЦКИВП.

 (3) По време на изпълнението на дейностите по противоградова защита, ако възникнат случаи, които не са уредени с тази инструкция, те се разрешават съгласно действащото законодателство в Република България.“

ЗАКЛЮЧИТЕЛНА РАЗПОРЕДБА:

 **§ 8.** Инструкцията е съгласувана с министъра на отбраната и министъра на земеделието.